पाएं अपने शहर की ताज़ा ख़बरें और फ्री ई-पेपरडाउनलोड करें
डिप्टी कमिश्नर बी.श्रीनिवासन ने बताया कि कोरोना के बढ़ रहे प्रकोप को रोकने के मद्देनज़र पंजाब सरकार की तरफ से जारी दिशा -निर्देशों अनुसार जिला प्रशासन की तरफ से विशेष प्रयास किए जा रहे हैं। कोरोना के प्रभाव को फैलने से रोकने के लिए सेहत विभाग के सहयोग के साथ अलग-अलग टीमों की तरफ से सरकारी दफ़्तरों, सेवा केंद्रों और सुविधा केन्द्रों, तहसील कांप्लेक्स, पुलिस नाकों और औद्योगिक इकाइयों में जाकर कोरोना वैक्सीनेशन और सैंपलिंग कैंप लगाए जा रहे हैं। बीते 24 घंटों के दौरान 1807 सैंपल लिए गए और 2561 लोगों की वैक्सीनेशन हुई है। डिप्टी कमिश्नर ने बताया कि 697 अलग-अलग पुलिस नाकों, 571 सेहत विभाग और 539 प्राइवेट अस्पतालों की तरफ से सैंपल लिए गए।
इसी तरह 158 अलग -अलग उद्योग केन्द्रों में काम करते मुलाजिमों, 410 ग्रामीण और 850 शहरी क्षेत्रों के अलावा 1143 सरकारी अस्पतालों और सेहत केन्द्रों में लगाए गए अलग-अलग कैंपों के दौरान वैक्सीनेशन की गई। डिप्टी कमिश्नर बी.श्रीनिवासन ने आम लोगों को अपील करते कहा कि वह सरकार की तरफ से समय-समय पर जारी हिदायतों की पालना करना यकीनी बनाएं। उन्होंने कहा कि सोशल मीडिया पर फैल रही झूठी अफवाहों से गुरेज करे। साफ पानी और सेनेटाइजर से हाथ साफ करते रहे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn